Svjatopolk II

pienoiskuva|Svjatopolk II:n sinetti
Svjatopolk II Izjaslavitš, kastettuna Mihail (muinaisitäslaavi: Свѧтополкъ Изѧславичь, ven. Святополк II Ізяславич ) ; (8. marraskuuta 1050 – 16. huhtikuuta 1113) oli Kiovan Rusin suuriruhtinas vuosina 1093–1113. 

 Suku 
Hän oli Kiovan suuriruhtinas Izjaslav I Jaroslavitšin ja tämän nimeltä tuntemattoman jalkavaimon tai jommankumman puolison joko prinsessa Jelisavetan (Olisawa) tai puolalaisen prinsessa Gertruden poika. 

Velipuolensa Jaropolkin (k. 1086/1087) elinaikana Svjatopolkia ei pidetty mahdollisena Kiovan valtaistuimen tavoittelijana. Vuonna 1069 hänet lähetettiin Polatskiin, jonka hänen isänsä vei hetkeksi paikalliselta hallitsija Vseslavilta, ja hän oli vuosina 1078–1088 Novgorodin ruhtinaana. Veljensä kuoltua hän seurasi tätä ruhtinaana Turovissa, joka jäi hänen jälkeläistensä hallintaan aina 1600-luvulle asti.

 Ruhtinas 
Hän nousi valtaan Vsevolod I:n kuoltua vuonna 1093. Hänellä oli jatkuva valtataistelu Tšernihivin ruhtinaiden ja kumandinien kanssa. Hän kuoli 63-vuotiaana vuonna 1113.

 Avioliitot ja jälkeläiset 
Svjatopolkin ensimmäinen puoliso oli nimeltä tuntematon böömiläinen prinsessa Přemyslid-suvusta, joka oli luultavasti herttua Spitihněv II:n tytär. 

Heille syntyivät lapset:

 Zbyslava (n. 1085/1090 – n. 1114), avioitui Puolan herttua Bolesław III Vinosuun kanssa noin 1102/1103. Heille syntyi kaksi lasta.
 Predslava (n. 1090–), avioitui Unkarin prinssi Álmosin kanssa 1104, joka oli kuningas Géza I:n poika, heidän poikansa oli kuningas Béla II
 Jaroslav (k. 1123), Volynian ja Turovin ruhtinas avioitui kolme kertaa: (1) Arpád-sukuisen nimeltä tuntemattoman unkarilaisen prinsessan kanssa, joka oli Ladislaus I:n tytär; (2) n. 1104–1106 unkarilais-puolalaisen Sofian kanssa, joka oli Puolan herttua Władysław I Hermanin ja tämän toisen puolison Judith Svaabialaisen tytär; (3) n. 1112–1114 Kiovan ruhtinatar Rogneda Mstislavnan kanssa, Mstislav I Suuren ja Ruotsin prinsessa Kristina Ingesdotterin tyttären kanssa, heille syntyi kolme lasta; avioero 1117–1118. Jaroslavin varhaisen kuoleman seurauksena hänen jälkeläisensä menettivät oikeutensa Kiovan valtaistuimeen ja joutuivat tyytymään Turovin ja Pinskin ruhtinaskuntiin.

Toisen kerran Svjatopolk avioitui vuonna 1094 kumaanien kaani Tugorhanin tyttären Olenan kanssa.

Heille syntyivät lapset:

 (mahdollisesti) Anna (k. 1136), avioitui Tšernihivin ruhtinas Svjatoslav Daviditšin kanssa, joka antoi luostarivalan kuolemansa jälkeen ja josta tuli myöhemmin pyhä Nikolai Svjatoslav Daviditš Tšernihiviläinen.
 (mahdollisesti) Maria, avioitui Pjotr Włostowicin, Wrocławin linnanisännän ja Puolan paladiinin kanssa.
 Brjatšislav (1104–1127), mahdollisesti syrjäytti velipuolensa Jaroslavin Turovin ruhtinaana (1118–1123) vuonna 1118.
 Izjaslav (k. 1127), mahdollisesti Turovin ruhtinas vuonna 1123
Vuonna 1104 Svjatopolk avioitui kolmannen kerran Barbara Komnenan kanssa, joka oli mahdollisesti Bysantin keisari Aleksios I Komnenoksen tytär.

Jotkut lähteet väittävät, että Svjatopolkilla oli avioton poika Mstislav, joka hallitsi Novgorod-Severskiä vuosina 1095–1097 ja myöhemmin Volyniaa vuosina 1097–1099. Mstislav murhattiin myöhemmin Volodymyr-Volynskissa.

 Lähteet 

Luokka:Kiovan ruhtinaat
Luokka:Vuonna 1050 syntyneet
Luokka:Vuonna 1113 kuolleet